Reprezentanţii organizaţiei judeţene a PSD Cluj reclamă faptul că persoane necunoscute au dat foc scărilor de la sediul formaţiunii, ei depunând o plângere la poliţie în acest sens.

Foto: clujust.ro

„Un protestatar «rezist» a încercat, la începutul anului, să incendieze sediul social-democraţilor clujeni. După un an, pentru fapta săvârşită a fost trimis la muncă în folosul comunităţii, timp de 60 de zile. În noaptea trecută, într-o manieră similară, dar mai radicală, o mână criminală a dat foc la scările spre sediul PSD Cluj şi la anexele sediului PSD Cluj”, a spus, joi, preşedintele PSD Cluj, deputatul Horia Nasra.

Informaţia a fost confirmată şi de IPJ Cluj, care face cercetări la faţa locului.

Sursa: Agerpres